Creole Lingo – Creole Lingo Blog
Kilès ki te di “san ledikasyon pèp la ap peri”?
[San edikasyon pèp la ap peri vre! Edikasyon se yon gran envestisman. Ou envesti ladan kounye a, enpi pita li bay gwo retou. Li pa sèlman bay rannman lajan non! Li bay fyète, respè, richès nan konesans, bon savwa nan koze teknoloji avanse, ..... li bay posibilite ki san limit. ]
Vwayèl Nen, Vwayèl Bouch, ak Demi Vwayèl
Èske elèv nan lekòl ou yo kapab klasifye tout kalite vwayèl ki gen nan alfabè kreyòl la? Si ou genyen yon timoun ki ale lekòl, mande li pou li di w kisa yon vwayèl nen ye. Mande li tou èske li kapab nonmen demi vwayèl yo. Enpi tou fè li esplike w ki sa yo rele yon vwayèl bouch. Lekòl sa yo ki anlè a ap fè pwogrè - yo pral chante alfabè kreyòl la.
Ki Lekòl ki Chante pi Byen?
Èske w konnen ke chante se yon bon zouti pou anseye? O O! Ou pa t konnen?!!! Kisa menm?!!!! M ap parye avè w, ti chante ou te konn chante nan klas matènèl, menm lè ou vin granmoun ou toujou sonje yo. Enben, se pou tèt sa timoun nan lekòl ki nan lis anba yo pral chante alfabè kreyòl la pou yo ka retni l pi byen. Sa k pi bèl la, gen bon ti tanbou ak rit nan chante a ki soti nan tradisyon kiltirèl yo, ki pral fè yo retni alfabè a pi byen toujou, san konte jan yo pral brase ti dada yo. Men wi, se konsa moun aprann wi ... avèk plezi :)